钦定古今图书集成/方舆汇编/职方典/第1197卷 > 《三游洞序》白居易
## 钦定古今图书集成/方舆汇编/职方典/第1197卷 > 《三游洞序》白居易

“平淮西之明年冬，予自江州司马徙忠州刺史，元微
之自通州司马授虢州长史。明年春，各祗命之郡，与
知退偕行。三月十日，参会于彝陵。翌日，微之返棹，送
予至下牢戍。”又翌日，将别，未忍，引舟上下者久之。酒
酣，闻石间潨声，因舍棹进策，步入缺岸。初见石如叠
如削，其怪者，如引臂，如垂幢，次见泉如泻如洒，其奇
“者如悬练，如不绝线。遂相维舟崖下，率仆夫芟芜刈
翳，梯危缒滑，休而复上者凡四焉。仰睇俯察，绝无人
迹，水石相薄，磷磷凿凿，跳珠溅玉，惊动耳目。自未及
戌，爱不能去。俄而峡山昏黑，云破月出，光气含吐，互
相明灭，晶莹玲珑，象生其中。虽有敏口，不能名状。既
而通夕不寐，迨旦将去，怜奇惜别，且”叹且言。知退曰：
“斯境胜绝，天地间其有几乎？如之何俯通津，绵岁代，
寂寥委置，罕有到者。”予曰：“借此喻彼，可为长太息者，
岂独是哉？”微之曰：“诚哉是言！矧！吾人难相逢，斯境不
易得，今皆偶于是，得无述乎？请各赋古调诗二十韵，
书于石壁”，乃命余序而纪之。又以吾三人始游，故因
为三游洞。洞在峡州上二十里，北峰下，两岸相凑，间
欲将来好事者知，故备书其事。